Δήλωση φόρου γονικής παροχής μέσω της εφαρμογής myProperty
Ηλεκτρονική Yποβολή Δήλωσης Φόρου Γονικής Παροχής -με Συμβόλαιο ή χωρίς Συμβόλαιο- Ηλεκτρονική Δήλωση Φόρου Γονικής Παροχής -με Συμβόλαιο ή χωρίς Συμβόλαιο- Δήλωση Φόρου Γονικής Παροχής- με Συμβόλαιο ή χωρίς Συμβόλαιο- μέσω myPROPERTY Ψηφιακή Δήλωση Φόρου Γονικής Παροχής -με Συμβόλαιο ή χωρίς Συμβόλαιο-
Ηλεκτρονική Δήλωση Φόρου Γονικής Παροχής
Η δήλωση φόρου Γονικής Παροχής σε περίπτωση που συντάσσεται συμβόλαιο συμπληρώνεται από τον πιστοποιημένο συμβολαιογράφο που θα καταρτίσει τη συμβολαιογραφική πράξη και υποβάλλεται από τους συμβαλλόμενους με τη χρήση των προσωπικών κωδικών διαπιστευτηρίων TAXISnet που εκδίδονται μέσω της Γενικής Γραμματείας Πληροφοριακών Συστημάτων και Ψηφιακής Διακυβέρνησης. Σε περίπτωση που για την γονική παροχή δεν συντάσσεται συμβόλαιο, η δήλωση υποβάλλεται ψηφιακά από τους συμβαλλομένους, με τη χρήση των προσωπικών τους κωδικών TAXISnet. Η έναρξη υποβολής της δήλωσης γίνεται είτε από τον γονέα είτε από το τέκνο και η οριστική υποβολή της με την αποδοχή της από τον έτερο των δηλούντων.
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στην υποβολή της δήλωσης φόρου γονικής παροχής και παρέχεται μέσω της ηλεκτρονικής εφαρμογής MyProperty της ΑΑΔΕ για τις περιπτώσεις γονικής παροχής με ή χωρίς τη σύνταξη συμβολαιογραφικού εγγράφου.
Πιστοποιητικό οικογενειακής κατάστασης ή άλλο ισοδύναμο έγγραφο.
Για ακίνητο: τα Έντυπα του Αντικειμενικού Προσδιορισμού, ανά κατηγορία ακινήτου που μεταβιβάζεται με τις απαραίτητες Βεβαιώσεις και Πιστοποιητικά που απαιτούνται για τη συμπλήρωση των Εντύπων του Αντικειμενικού Προσδιορισμού σύμφωνα με τις αποφάσεις του Υπουργού Εθνικής Οικονομίας και Οικονομικών.
Για ακίνητο με αίτημα χορήγησης απαλλαγής λόγω α΄ κατοικίας τα απαραίτητα δικαιολογητικά, όπως έχουν καθοριστεί με την ΠΟΛ.1101/2010 (Β΄ 1021) απόφαση του Υπουργού Οικονομικών. -Πιστοποιητικό οικογενειακής κατάστασης ή άλλο ισοδύναμο, -Αποδεικτικό Επιμέλειας Τέκνων σε λύση γάμου, -Υπεύθυνη Δήλωση, -Οικοδομική άδεια κ.λπ. για οικοδομησιμότητα και θέση ακινήτου, -Επιπλέον δικαιολογητικό για απόδειξη αναπηρίας.
Για περιουσιακό στοιχείο που απολαμβάνει ειδικής απαλλαγής από τον φόρο γονικής παροχής. Τα δικαιολογητικά που έχουν καθοριστεί με τον οικείο νόμο/ αποφάσεις.
Για μη εισηγμένες μετοχές, επιχείρηση και λοιπούς τίτλους: τα φύλλα υπολογισμού αξίας της επιχείρησης, των μετοχών κ.λπ., σύμφωνα με την ΠΟΛ.1055/2003 απόφαση και τα οικονομικά στοιχεία της επιχείρησης που απαιτούνται για τον προσδιορισμό της αξίας.
Για εισηγμένες σε χρηματιστήριο μετοχές, ομολογίες, αρχείο του οικείου χρηματιστηρίου με τις ημερήσιες τιμές κλεισίματος των προϊόντων αγορών του, όπως αυτές δημοσιεύονται στον επίσημο ιστότοπο του, από το οποίο πρέπει να προκύπτει η αξία του χρεογράφου κατά την προηγούμενη ημέρα της σύστασης της γονικής παροχής (τιμή κλεισίματος).
Για μετοχές κάθε είδους και λοιπές κινητές αξίες, ιδιωτικό συμφωνητικό ή συμβολαιογραφικό έγγραφο.
Για αυτοκίνητο, η άδεια κυκλοφορίας του.
Για κινητά που έχουν ασφαλιστεί, το ασφαλιστήριο συμβόλαιο.
Για χρηματική γονική παροχή υπαγόμενη στο αφορολόγητο όριο των 800.000 Ευρώ, αν αυτή διενεργείται με μεταφορά ποσού μεταξύ λογαριασμών που τηρούνται σε τράπεζες, το παραστατικό -αποδεικτικό μεταφοράς του ποσού μεταξύ των λογαριασμών των συμβαλλομένων, ενώ αν διενεργείται με κατάθεση επιταγής μέσω τραπεζών, αντίγραφο του σώματος της επιταγής και της αναλυτικής κίνησης (extrait) του λογαριασμού από τον οποίο τροφοδοτήθηκε η τραπεζική επιταγή και αντίγραφο του καταθετηρίου αυτής ή αντίγραφο της αναλυτικής κίνησης (extrait) του λογαριασμού κατάθεσης,
Για τις περιπτώσεις που διενεργείται μεταφορά ποσού/ κατάθεση επιταγής απευθείας από λογαριασμό του γονέα σε λογαριασμό τρίτου για την απόκτηση από το τέκνο ακινήτου/ κινητού ή την κάλυψη υποχρέωσης, το συμβόλαιο μεταβίβασης ακινήτου ή άλλη έγγραφη συμφωνία των μερών από την οποία προκύπτει η αγορά του ακινήτου ή του κινητού αντίστοιχα και κατά περίπτωση, ο τρόπος καταβολής του τιμήματος και τα στοιχεία της εξόφλησης του (αν αποκτά ακίνητο), άδεια κυκλοφορίας του οχήματος στο όνομα του τέκνου, απόδειξη λιανικών συναλλαγών ή τιμολόγιο, απόδειξη/ τιμολόγιο αγοράς του αυτοκινήτου, ή άλλου στοιχείου (αν αποκτά αυτοκίνητο ή άλλο κινητό), δημοσιευμένο τροποποιημένο καταστατικό της εταιρείας, από το οποίο να προκύπτει η αύξηση της εταιρικής συμμετοχής του τέκνου (για αύξηση κεφαλαίου εταιρείας κ.οκ..
Για χρηματική γονική παροχή, υπαγόμενη σε αυτοτελή φορολόγηση 10%, εφόσον η παροχή διενεργείται με κάθε άλλο τρόπο, πλην τραπεζικής μεταφοράς, κατά περίπτωση: το ιδιωτικό συμφωνητικό ή η συμβολαιογραφική πράξη για την παράδοση των χρημάτων, το αποδεικτικό ανάληψης/κατάθεσης σε τραπεζικό λογαριασμό των συμβαλλομένων, οποιοδήποτε ιδιωτικό ή δημόσιο έγγραφο αποδεικνύει τη γονική παροχή ή την παράδοση του ποσού.
Τα αποδεικτικά βαρών για έξοδα της αλλοδαπής
Οποιοδήποτε ιδιωτικό ή δημόσιο έγγραφο το οποίο αποδεικνύει την αξία των κινητών περιουσιακών στοιχείων (π.χ. τιμολόγιο ή απόδειξη λιανικών συναλλαγών, ιδιωτικό συμφωνητικό ή συμβολαιογραφική πράξη, εκτίμηση της αξίας από ιδιώτη εκτιμητή).
Σε περίπτωση που το τέκνο είναι δικαιούχος απαλλαγής λόγω πρώτης κατοικίας για το ακίνητο που αποκτά από τον ένα γονέα ή και από τους δύο, υποβάλλεται η δήλωση με αίτημα για χορήγηση απαλλαγής.
Αφορά μετοχές εισηγμένες στο ελληνικό ή σε ξένο χρηματιστήριο.
Προσκομίζεται σε περίπτωση που δεν είναι δυνατή η άντληση των στοιχείων της άδειας από το περιουσιολόγιο οχημάτων της ΑΑΔΕ (mycar).
Αφορά ασφάλειες κατά κλοπής, πυρκαγιάς και λοιπών κινδύνων για κοσμήματα λοιπά πολύτιμα αντικείμενα, κάθε φύσης συλλογές έργων τέχνης, νομίσματα, γραμματόσημα, κ.λπ.
*Αν η μεταφορά διενεργείται μεταξύ λογαριασμών που τηρούνται σε ελληνικές τράπεζες, το αποδεικτικό μεταφοράς προσκομίζεται μόνο αν η συναλλαγή δεν επιβεβαιωθεί από τις τράπεζες. Βλ. σχετικά αναλυτική περιπτωσιολογία Ε. 2077/22
Κατά περίπτωση υποβάλλονται και τα δικαιολογητικά που απαιτούνται για τις χρηματικές μεταφορές μεταξύ λογαριασμών που τηρούνται σε χρηματοπιστωτικά ιδρύματα. Αναλυτική περιπτωσιολογία στην Ε. 2077/2022 ΑΑΔΕ Η απαρίθμηση είναι ενδεικτική.
Αφορά τις γονικές παροχές χρημάτων που διενεργούνται με κάθε άλλο τρόπο, πλην της μεταφοράς ποσού μεταξύ τραπεζικών λογαριασμών και υπόκεινται σε αυτοτελή φορολόγηση 10%.
Αφορά τα έξοδα της περ. γ) του άρθρου 72 του Κώδικα Φορολογίας Περιουσίας (ν. 5219/2025).
Η διαδικασία αφορά τις κάτωθι περιπτώσεις: α) Αρχικές δηλώσεις φόρου γονικής παροχής, για τις οποίες συντάσσεται συμβολαιογραφικό έγγραφο και οι οποίες αφορούν: -ακίνητα που βρίσκονται σε περιοχές στις οποίες ισχύει το σύστημα αντικειμενικού προσδιορισμού αξίας ακινήτων (Α.Π.Α.Α.), -κάθε είδους κινητά περιουσιακά στοιχεία -χρηματικά ποσά β) Δηλώσεις για τη ματαίωση σύνταξης του σχετικού συμβολαιογραφικού εγγράφου εφόσον η αρχική δήλωση φόρου γονικής παροχής έχει υποβληθεί μέσω της εφαρμογής myProperty και δεν έχει συνταχθεί το συμβολαιογραφικό έγγραφο της γονικής παροχής. γ) τροποποιητικές εμπρόθεσμες δηλώσεις φόρου γονικής παροχής, εφόσον η αρχική δήλωση έχει υποβληθεί μέσω της εφαρμογής MyProperty και δεν έχει συνταχθεί το συμβολαιογραφικό έγγραφο της γονικής παροχής. δ) αρχικές (εμπρόθεσμες και εκπρόθεσμες) δηλώσεις φόρου γονικής παροχής κινητών ή χρημάτων για τις οποίες δεν συντάσσεται συμβολαιογραφικό έγγραφο και ειδικότερα: -δηλώσεις που υπάγονται στη φορολογική κλίμακα, δηλαδή δηλώσεις φόρου γονικής παροχής κινητών περιουσιακών στοιχείων και χρημάτων που μεταβιβάζονται με μεταφορά μεταξύ χρηματοπιστωτικών ιδρυμάτων και -δηλώσεις με αυτοτελή φορολόγηση, δηλαδή δηλώσεις φόρου γονικής παροχής χρημάτων που δεν μεταβιβάζονται με μεταφορά μεταξύ χρηματοπιστωτικών ιδρυμάτων.
Τροποποίηση της υπό στοιχεία Α. 1249/09.12.2021 απόφασης του Διοικητή της Ανεξάρτητης Αρχής Δημοσίων Εσόδων (ΑΑΔΕ) «Ηλεκτρονική υποβολή δήλωσης φόρου δωρεών/γονικών παροχών–“Δήλωση Δωρεάς/Γονικής Παροχής”» (Β΄5779).
Τροποποίηση και συμπλήρωση των υπό στοιχεία Α. 1151/31.10.2022 (Β΄5603), Α.1162/16.11.2022 (Β΄5870) και Α. 1249/9.12.2021 (Β΄5779) αποφάσεων του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.)
Ψηφιακή υποβολή δήλωσης φόρου δωρεάς/γονικής παροχής κινητών και χρημάτων χωρίς συμβόλαιο, καθορισμός των δικαιολογητικών των δηλώσεων φόρου δωρεάς/γονικής παροχής κινητών και χρημάτων -“Δήλωση φόρου δωρεάς/ γονικής παροχής κινητών και χρημάτων χωρίς συμβόλαιο μέσω της εφαρμογής myPROPERTY
Μεταβίβαση αρμοδιοτήτων και εξουσιοδότηση υπογραφής «Με εντολή Διοικητή» σε όργανα της Φορολογικής Διοίκησης
Ηλεκτρονική υποβολή δήλωσης φόρου δωρεών, γονικών παροχών «Δήλωση Δωρεάς/Γονικής Παροχής"
Καθορισμός της διαδικασίας υποβολής δηλώσεων φορολογίας κεφαλαίου, κοινοποίησης των πράξεων προσδιορισμού του φόρου και λήψης πιστοποιητικών των φορολογιών κεφαλαίου.
Διαδικασία υποβολής δηλώσεων φορολογίας κεφαλαίου, κοινοποίησης των πράξεων προσδιορισμού του φόρου και λήψης πιστοποιητικών των φορολογιών κεφαλαίου. - Εφαρμογή της απόφασης Α.1137/2020 (ΦΕΚ 2423 Β΄)
Καθορισμός των δικαιολογητικών που υποβάλλονται για τη χορήγηση απαλλαγής από το φόρο κατά την απόκτηση πρώτης κατοικίας με αγορά ή αιτία θανάτου ή γονικής παροχής.
Προσδιορισμός της φορολογητέας αξίας ολόκληρης επιχείρησης, μερίδων ή μεριδίων και μη εισηγμένων στο χρηματιστήριο μετοχών που μεταβιβάζονται αιτία θανάτου, δωρεάς ή γονικής παροχής.
Οδηγίες για την εφαρμογή της απόφασης του Υπουργού Οικονομίας και Οικονομικών 1031583/253/ΑΟ013/1-4-2003ΠΟΛ.1055
Προσθήκη παρ. 1α στο άρθρο 103 του Κώδικα Φορολογίας Περιουσίας σχετικά με την υποχρέωση προσκόμισης του πιστοποιητικού του άρθρου 102 του Κώδικα.
Εφαρμόζονται οι διατάξεις του άρθρου 72 του ν. 5104/2024.
Με την αποδοχή της ηλεκτρονικής δήλωσης φόρου γονικής παροχής από τον γονέα και από το τέκνο η δήλωση υποβάλλεται και άμεσα παραλαμβάνεται από την αρμόδια φορολογική υπηρεσία (ΚΕ.ΦΟ.Κ./Δ.Ο.Υ.).
Μετά την τελευταία έγκριση/υποβολή της δήλωσης εκδίδεται από την εφαρμογή η πράξη προσδιορισμού του φόρου γονικής παροχής - η οποία και κοινοποιείται στο τέκνο- και η ταυτότητα οφειλής, όταν προκύπτει φόρος ή η ταυτότητα οφειλής στην περίπτωση του άμεσου προσδιορισμού του φόρου (χρηματικές γονικές παροχές με αυτοτελή φορολόγηση 10%). Με την υποβολή της δήλωσης παρέχεται η δυνατότητα εκτύπωσης της δήλωσης φόρου γονικής παροχής και της Πράξης Διοικητικού προσδιορισμού του φόρου, τόσο από τον συμβολαιογράφο, όσο και από το τέκνο. Σε περίπτωση που προκύπτει φόρος εμφανίζεται και η Ειδοποίηση Πληρωμής Φόρου και το Αποδεικτικό Καταβολής. Το αποδεικτικό εκδίδεται και εκτυπώνεται, όταν η βεβαίωση του φόρου είναι σε μία δόση και εφόσον έχει εξοφληθεί ο συνολικός φόρος.
Στο τέλος κάθε μήνα η ΓΔΗΛΕΔ της ΑΑΔΕ καταρτίζει συγκεντρωτικές καταστάσεις των χρηματικών γονικών παροχών, για τις οποίες υποβλήθηκαν δηλώσεις τον συγκεκριμένο μήνα. Τις καταστάσεις αυτές αποστέλλει στα χρηματοπιστωτικά ιδρύματα την 5η εργάσιμη ημέρα μετά το τέλος του μήνα με αίτημα την επιβεβαίωση των σχετικών τραπεζικών συναλλαγών. Τα χρηματοπιστωτικά ιδρύματα υποχρεούνται να απαντήσουν επί του αιτήματος εντός (15) ημερών από τη λήψη των καταστάσεων, ενώ το τέκνο φυλάσσει τα απαιτούμενα δικαιολογητικά και υποχρεούται να τα επιδείξει όταν και εφόσον του ζητηθούν.
Μετά τη σύνταξη του συμβολαίου γονικής παροχής ο συμβολαιογράφος υποχρεούται να καταχωρήσει τα στοιχεία του συμβολαίου και να το επισυνάψει στην ηλεκτρονική εφαρμογή, εντός 15 εργάσιμων ημερών. Εντός εξήντα (60) ημερών από τη διεκπεραίωση των δηλώσεων φόρου γονικής παροχής για τις οποίες συντάσσεται συμβόλαιο και την ανάρτηση του συμβολαίου η αρμόδια ΔΟΥ/ΚΕ.ΦΟ.Κ. διενεργεί επαλήθευση της συμφωνίας του περιεχομένου της δήλωσης με τα οριζόμενα στην κείμενη νομοθεσία και: α) εφόσον δεν διαπιστώσει οποιοδήποτε σφάλμα που συνεπάγεται τον προσδιορισμό μειωμένου φόρου ολοκληρώνεται η επαλήθευση της δήλωσης και β) εφόσον διαπιστώσει οποιοδήποτε σφάλμα που συνεπάγεται τον προσδιορισμό μειωμένου φόρου αναρτά στην προσωποποιημένη πληροφόρηση του τέκνου στο myTAXISnet πρόσκληση για την υποβολή τροποποιητικής δήλωσης εντός δεκαπέντε (15) ημερών από την παραλαβή της πρόσκλησης, όπως αυτή ορίζεται στο άρθρο 5 του ν. 5104/2024. Αντίστοιχα, η αρμόδια Δ.Ο.Υ./ΚΕ.ΦΟ.Κ.- στην περίπτωση γονικής παροχής για την οποία δεν συντάσσεται συμβόλαιο- εντός 60 ημερών από την υποβολή της δήλωσης ελέγχει την ακρίβεια των δηλούμενων και τη συνδρομή των τυχόν προϋποθέσεων απαλλαγής και α) αν επαληθεύονται όλα τα στοιχεία, η διαδικασία ολοκληρώνεται, ενώ β) αν δεν επιβεβαιώνεται η τραπεζική συναλλαγή από τα τραπεζικά ιδρύματα ή δεν επισυνάπτονται τα απαραίτητα δικαιολογητικά ή απαιτούνται πρόσθετα, το τέκνο καλείται για την υποβολή των κατά περίπτωση απαιτούμενων δικαιολογητικών εντός 5 εργάσιμων ημερών.
Σε περίπτωση μη υποβολής τροποποιητικής δήλωσης από το τέκνο εντός της προθεσμίας των 15 ημερών, ο Προϊστάμενος της αρμόδιας Δ.Ο.Υ./Κ.ΕΦΟ.Κ. εκδίδει και κοινοποιεί αμελλητί εντολή ελέγχου. Ο έλεγχος διενεργείται υποχρεωτικά και κατά προτεραιότητα και ολοκληρώνεται εντός εξήντα (60) ημερών από την έκδοση της εντολής ελέγχου.
Ο εκτιμώμενος χρόνος υλοποίησης είναι ενδεικτικός. Εξαρτάται από την ποιότητα και την ταχύτητα των δεδομένων και του δικτύου. Συμπληρώθηκε για λόγους καθαρά συστημικούς.
Ο συνολικός χρόνος ολοκλήρωσης της διαδικασίας δεν μπορεί να προσδιοριστεί, δεδομένου ότι είναι συνάρτηση πολλών παραγόντων. Συναρτάται από τον χρόνο ανταπόκρισης των εμπλεκομένων υπηρεσιών και από την έγκαιρη παροχή των απαραίτητων τυχόν πληροφοριών από τον φορολογούμενο
Ηλεκτρονική παραλαβή της δήλωσης φόρου Γονικής Παροχής
Έκδοση πράξης διοικητικού προσδιορισμού του φόρου και ταυτότητας οφειλής, όπου απαιτείται
Επικοινωνία με τις Τράπεζες για επιβεβαίωση των χρηματικών γονικών παροχών
Ενδιάμεσος έλεγχος δήλωσης – Επαλήθευση της συμφωνίας του περιεχομένου με τα οριζόμενά στην κείμενη νομοθεσία
Δήλωση Φόρου Μεταβίβασης Ακινήτων, Δωρεάς, Γονικής Παροχής και Κληρονομιάς